پاک بھارت سرحدی جھڑپیں 2014ء–2015ء

2014ء تا 2015ء پاک بھارت سرحدی جھڑپیں پاکستانی افواج و ہندوستانی افواج کے درمیان ماضی میں ہونے والی سرحدی جھڑپوں کا سلسلہ ہے۔ حالیہ جھڑپوں کا آغاز جالائی کے وسط میں شروع ہوا جب ایک بھارتی سیکیورٹی اہلکار جمو کے علاقے میں پاکستانی افواج کی فائرنگ سے ہلاک ہوا۔ تاہم اب تک دونوں ممالک کی افواج ایک دوسرے پر فائر بندی کی خلاف ورزی کا الزام لگاتی رہی ہیں۔ اکتوبر 2014ء میں سرحدی جھڑپوں کی شدت میں اضافہ ہونے پر بھارتی وزیر دفاع ارن جیٹلی نے پاکستان کو بلا اشتعال گولہ باری کرنے پر سخت رد عمل کے متعلق خبردار کیا۔ جبکہ پاکستانی وزیر دفاع خواجہ آصف نے کسی بھی قسم کی بھارتی جارحیت کا منہ توڑ جواب دینے کا اعلان کیا۔

سرحدی جھڑپیں

2014ء

مئی 
  - 19 مئی 2014ء میں اخنور، جمو و کشمیر کے مقام پر بھارتی فوجی سپاہی بھکالے اتم بھالو بارودی سرنگ کے پھٹنے سے ہلاک ہوا۔ یہ بارودی سرنگ پاکستانی بارڈر ایکشن ٹیم کی بچھائی معلوم ہوتی تھی۔

جولائی 
 - 16 جولائی کو لائن آف کنٹرول پر پاک بھارت افواج کے درمیان جھڑپ میں ایک بھارتی فوجی ہلاک ہوا۔
  - 20 اور 23 جولائی، بھارتی سیکیورٹی فورسز کی سیالکوٹ کے چاروا سیکٹر میں بلا اشتعال گولہ باری سے دو شہری ہلاک جبکہ چار شہری زخمی ہوئے۔
  - 22 جولائی، بھارتی سیکیورٹی اہلکار لائن آف کنڑول پر پاکستانی فائرنگ سے ہلاک ہوا۔

اگست 
  - 6 اگست، بھارتی سیکیورٹی اہلکار کو فتح شیتل دریائے توی کے کنارے سرحد عبور کرتے ہوئے پاکستانی رینجرز نے گرفتار کر لیا۔ جسے جذبہ خیر سگالی کے تحت 8 اگست کو بھارتی عہدیدیداران کے حوالے کر دیا گیا۔
  - اگست 23، سیالکوٹ کے چارواہ سیکٹر میں بھارتی گولہ باری سے تین پاکستانی شہری ہلاک اور 9 شہری زخمی ہوئے۔

اکتوبر 
  - اکتوبر 2، سرحدی فائر بندی کی خلاف ورزی کے واقع میں بھارتی مقبوضہ کشمیر میں پاکستانی گولہ باری سے دو خواتین سمیت چھ شہری زخمی ہوئے۔
  - عید الالضحیٰ کے موقع پر بھارتی بلا اشتعال گولہ باری سے سیالکوٹ سیکٹرز میں دس سے زائد شہری ہلاک جبکہ بیالیس شہری زخمی ہوئے۔ دوسری طرف بھارتی سیکیورٹی فورسز نے پاکستانی رینجرز کی گولہ باری سے تقریبا چودہ شہریوں کی ہلاکت کا دعویٰ کیا۔

نومبر 
  - نومبر 8، پاکستانی رینجرز کی گولہ باری سے ایک بھارتی سیکیورٹی اہلکار ہلاک ہوا۔
  - نومبر 19، بھارتی بارڈر فورسز کی پانڈو سیکٹر میں فائرنگ سے ایک پاکستانی فوجی ہلاک ہوا۔ یاد رہے کہ یہ جنگ بندی کی خلاف ورزی کا یہ واقع پاکستان کی طرف سے جذبہ خیر سگالی کے تحت بھارت زیر انتظام جمو و کشمیر کا رہائشی 13 سالہ طالب علم کو بھارت سیکیورٹی انتظامیہ کے حوالے کرنے کے ایک دن بعد پیش آیا۔

دسمبر 
  - دسمبر 30، پاکستانی حکام نے غلطی سے کنٹرول لائن پار کرنی والی 16 سالہ لڑکی کو اس کے خاندان کے حوالے کر دیا۔
  - دسمبر 31، بی ایس ایف سپاہی، کانسٹیبل سری رام گواری کو جموں و کشمیر کے سامبا سیکٹر میں پاکستان کی طرف سے گولی مار کرقتل کر دیا گیا۔
  - دسمبر 31، پاک سیکیورٹی آفیسرز معمول کی فلیگ میٹنگ کے سلسلے بھارتی سیکیورٹی آفیسرز سے ملنے جا رہے تھے کہ بھارتی سیکیورٹی اہلکاروں نے پاکستان رینجرز سے دونوں آفیسرز پر فائر کھول دیا۔ جس کے سبب دونوں آفیسرز ہلاک ہو گئے۔ جبکہ بھارتی حکام نے پاکستان پر فائر بندی کی خلاف ورزی کا الزام لگاتے ہوئے اپنے ایک فوجی کی ہلاکت کا دعویٰ کیا۔

2015ء

جنوری 
  - جنوری 2، سیالکوٹ کے شکرگڑھ سیکٹر پے بھارتی گولہ باری سے ایک تیرہ سالہ بچی ہلاک جبکہ پانچ سالہ بچہ شدید زخمی ہوا۔
  - جنوری 2، پاکستانی فوج کی گولی ماری سے 2 بھارتی سپاہی، 1 بھارتی شہری لڑکی ہلاک اور 11 زخمی ہوئے۔
  - جنوری 5، بھارتی فوج کی جانب سے شکر گڑھ اور ظفروال سیکڑز میں بلا اشتعال فائرنگ سے پانچ شہری ہلاک ہوئے۔ بھارتی حکام نے پاکستان پر فائر بندی کی خلاف ورزی کا الزام عائد کرتے ہوئے اپنے ایک فوجی کی ہلاکت کا دعویٰ کیا۔ جبکہ پاکستان رینجرز نے پانچ بھارتی فوجی مارنے کا وعویٰ کیا۔
  - جنوری 5، ایک بھارتی بی ایس ایف اہلکار، جموں اور کشمیر کے سامبا سیکٹر میں پاکستانی فوج کی فائرنگ سے ہلاک۔

جنوری 
  - جنوری2، 13 سالہ بچی سمیرہ، بھارتی بی ایس ایف کی فائرنگ سے ظفروال کے رہائشی علامہ میں ہلاک۔ جبکہ ایک 5 سالہ بچے، مرسلین سیالکوٹ کے شکرگڑھ سیکٹر میں زخمی ہو گیا۔
  - جنوری 2، پاکستانی فوج کی گولی سے دو بھارتی فوجی اور ایک خاتون شہری ہلاک، اس کے ساتھ ساتھ 11 شہری زخمی۔ دا ہندو نے خبر دی کہ 2 پاکستانی اہلکار رات کو 9:30 پاکستانی وقت کے مطابق تبدیلی کے وقت بھارتی فائرنگ سے ہلاک ہوئے۔
  - جنوری5، چار شہری پاکستانی رہائشی علاقوں پر بھارتی فائرنگ اور شیلنگ کی وجہ سے ہلاک ہو گئے۔ بوری چک کے 18 سالہ عظیم اور ظقروال سیکٹر کے گاؤں میں ایک خاتون اور دو دیگر شہری ہلاک۔ پاکستانی فوجیوں نے بھی بی ایس ایف کی پوسٹوں پر فائرنگ کی طرف سے جواب دیا۔
  - جنوری5، ایک بی ایس ایف سپاہی پاکستان جموں و کشمیر کے سامبا سیکٹر میں ہیرا نگر میں، بی ایس ایف کی پوسٹوں پر فائرنگ سے ہلاک ہوا۔

فروری 
  - فروری 14، بھارتی بلا اشتعال فائرنگ سے ساٹھ سالہ بوڑھا شخص ہلاک ہوا۔

مئی میں 
  - یکم مئی کو، ایک پاکستانی عام شہری، امانت علی، شکرگڑھ سیکٹر میں بھارتی بی ایس ایف کی گولی سے ہلاک ہوا۔
  - مئی3، بھارتی پولیس پٹھانکوٹ نے ایک پاکستانی کبوتر کو گرفتار کر لیا۔ اردو میں کچھ اعداد اور الفاظ کے ساتھ ساتھ انگریزی میں اس پرندہ کے جسم پر شکرگڑھ اور نارووال لکھا ہے۔ بھارت کا خیال تھا کہ اس کبوتر کو پاکستان جاسوسی کے لیے استعمال کر رہا ہے۔

حکومتی رد عمل

بھارت 
بھارتی وزیر اعظم نریندر مودی نے ملکی ساکھ کو برقرار رکھنے کے عزم کا ظہار کیا۔ جبکہ وزیر دفاع ارن جیٹلی نے پاکستان کو خبردار کیا کہ اگر پاکستان نے اپنا طرز عمل تبدیل نہ کیا تو اسے بھاری قیمت ادا کرنا پڑے گی۔ بھارتی وزیر داخلہ راج ناتھ سنگھ نے کہا کہ بھارت میں تبدیلی آ چکی ہے لہٰذا پاکستان کو اپنا رویہ تبدیل کرنا ہو گا۔

پاکستان 
پاکستانی حکومتی و عسکری ذرائع نے بھارت پر جنگ بندی کی خلاف ورزی کا الزام لگاتے ہوئے کہا کہ ہم دو جوہری طاقت کے حامل ممالک کے درمیان سرحدی کشید کو جنگ میں تبدیل نہیں کرنا چاہتے۔ پاکستانی وزیر خارجہ سرتاج عزیز کی جانب سے اقوام متحدہ کو بظور ثالث کردار ادا کرنے کی پیشکش کی گئی۔ تاہم اقوام متحدہ نے یہ پیشکش رد کر دی کہ دونوں ممالک کو باہمی تعلقات آپس میں مل بیٹھ کر حل کرنے چاہیے۔

مزید دیکھیے 
 پاک بھارت تعلقات
 پاک بھارت جنگیں

حوالہ جات 

2014ء کے تنازعات
2014ء میں بھارت
2014ء میں پاکستان
2015ء کے تنازعات
2015ء میں بھارت
2015ء میں پاکستان
بھارت کی جنگیں
بھارت میں 2015ء
پاک بھارت تعلقات
پاک بھارت جنگیں
پاک بھارت سرحد
پاکستانی شمولیت والی جنگیں
تاریخ آزاد کشمیر
تاریخ جموں و کشمیر
جموں و کشمیر میں 2010ء کی دہائی
مسئلہ کشمیر
بھارت-پاکستان عسکری تعلقات